Íslenzkar þjóðsögur og æfintýri/Viðburðasögur/Einar skálaglam
Frá því er sagt í fornum sögum að Einar drukknaði á Breiðafirði, og ráku töfraskálir þær sem Hákon jarl gaf honum til liðs við sig og Einar var síðan kenndur við, í eyjum þeim sem draga nafn af þeim og heita Skáleyjar. Þar sem hann drukknaði heitir Einarsboði milli Hrappseyjar og Purkeyjar, þar sem skjöld hans rak upp heitir Skjaldey og Feldarhólmur þar sem feld hans rak. Feldarhólmur, Skjaldey og Skáley heita og eyjar nærri Hrappsey, og segja menn nú að þær dragi nafn sitt af gripum Einars.